ดิฉันขอแจ้ง 2 ประเด็นค่ะ
1. ข้างบ้านดิฉันเป็นบ้านร้าง ถูกปล่อยให้มีต้นไม้ขึ้นจนรกและรุกล้ำข้ามกำแพงเข้ามาในบ้านของดิฉัน และทางด้านหน้าบ้านก็รุกล้ำออกมาจนเกะกะถนนที่มีรถผ่านเข้าออก ตอนนี้ที่ประตูรั้วของบ้านหลังนี้ยังถูกทุบด้านล่างออกทำให้คนงานแถวนี้สามารถเดินเข้าไปข้างในได้ด้วย จึงขอรบกวนให้ช่วยกำจัดต้นไม้ที่ระเกะระกะขวางทางรถในซอย และถ้าจะกรุณาขอให้ช่วยเข้าไปตัดต้นไม้ภายในรั้วบ้านหลังนี้ให้ด้วย จะเป็นพระคุณอย่างสูงค่ะ โดยเฉพาะบริเวณที่ติดกับรั้วบ้านของดิฉันค่ะ (บ้านเลขที่ 60) 
2. ช่วงนี้จะมียุงลายที่บ้านเยอะมากค่ะ บริเวณรอบบ้านดิฉันเป็นป่าหญ้ารก รวมถึงในบ้านร้างที่แจ้งไปก็มีต้นไม้ขึ้นรก จึงอยากขอให้ช่วยมาพ่นยากำจัดยุงลายให้ด้วยค่ะ ขอบคุณมากๆค่ะ